ไม่มี เจลล้างมือ-แอลกอฮอล์ มาทางนี้
คลังแจกเจลฟรีผ่านออมสินล้านชิ้นส่วนแอลกอฮอล์รับได้ที่สรรพาสามิตนายอุตตม สาวนายน รมว.คลัง เปิดเผยว่า กระทรวงการคลังได้ร่วมกรมสรรพสามิต สำนักงานสลากกินแบ่งรัฐบาล ธนาคารออมสิน จัดหาผลิตภัณฑ์ทำความสะอาดมือ เช่น สเปรย์และเจลล้างมือ 1 ล้านชิ้น แจกจ่ายประชาชนในช่วงที่ไวรัสโควิด-19 ระบาด โดยจะเริ่มแจกภายในเดือนนี้ จนถึงก่อนเทศกาลสงกรานต์ ประชาชนรับฟรีได้ที่สาขาธนาคาร ออมสิน และหากยังมีความต้องการเพิ่ม กระทรวงฯ จะร่วมกับรัฐวิสาหกิจอื่นๆ ทำแจกต่อไปนอกจากนี้ กรมสรรพสามิต ได้รับการสนับสนุน จากผู้ผลิตเอทานอลทั้งสิ้น 26 แห่ง ที่จะนำแอลกอฮอล์มาแจกจ่ายให้ประชาชน 300000 ลิตร เพื่อ นำไปทำความสะอาด โดยประชาชนสามารถนำบรรจุภัณฑ์มารับเองได้ที่สรรพสามิตคนละไม่เกิน 1 ลิตร โดยในแต่ละวันกรมสรรพาสามิตในพื้นที่จะแจกแอลกอฮอล์ทั้งหมด 100 ลิตรต่อสาขานายชาติชาย พยุหนาวีชัย ผู้อำนวยการธนาคารออมสิน กล่าวว่า ในเบื้องต้นจะแจกให้กับประชาชนคนละ 1 ชิ้น โดยเริ่มแจกได้ปลายเดือน มี.ค.นี้ เป็นล็อตแรก 500000 ชิ้น จากนั้นก่อนวันที่ 8 เม.ย.63 จะแจกอีก 500000 ชิ้น รวม 1 ล้านชิ้น โดยเปิดให้ประชาชนมาเข้าคิวรับผลิตภัณฑ์เองที่สาขาธนาคาร 1060 ทั่วประเทศธนาคารออมสินมีความพร้อมที่จะแจกผลิตภัณฑ์ทำความสะอาดมือมาก เพราะมีประสบการณ์จากการแจกกระปุกออมสินวันละ 1 ล้านชิ้น มาแล้ว โดยเชื่อว่าครั้งนี้ไม่มีการมาวนรับซ้ำ เนื่องจาก มองว่าจะมีประชาชนมารับตั้งแต่เช้าและจะแจกจ่ายหมดในคราวเดียว โดยออมสินได้สนับสนุนการทำผลิตภัณฑ์ครั้งนี้ 15 ล้านบาทนายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย บริษัท ปตท. จำกัด (มหาชน) เปิดเผยว่าปตท.ได้ส่งมอบแอลกอฮอล์เกรดคุณภาพสูงสำหรับยา 15000 ลิตรให้แก่องค์การเภสัช เพื่อนำมาผลิตเป็นแอลกอฮอล์ฆ่าเชื้อสำหรับใช้ในหน่วยงานทางการแพทย์และภาครัฐที่เกี่ยวข้อง เพื่อสนับสนุนการทำงานของเจ้าหน้าที่ในการควบคุมการระบาดและดูแลสุขภาพประชาชนแก่ประชาชนคนไทยขณะที่นางสาวจิราพร ขาวสวัสดิ์ ประธานเจ้าหน้าที่บริหารและกรรมการผู้จัดใหญ่ บริษัทปตท.น้ำมันและการค้าปลีกจำกัด (มหาชน) หรือ โออาร์ กล่าวว่า สถานีบริการน้ำมันพีทีที สเตชั่น ของโออาร์ ในเขตกรุงเทพฯและปริมณฑลจำนวน 310 แห่ง จะแจกเจลแอลกอฮอล์สำหรับล้างมือขนาด 35 มิลลิลิตร ให้แก่ผู้ใช้บริการที่เติมน้ำมัน ทุกคัน ทุกๆวันจันทร์ ระหว่างวันที่ 30 มี.ค.-20 เม.ย.นี้ เฉลี่ยวันละ 250000 ชิ้น.เช็คราคาทุกครั้ง ก่อนช้อป >>> คลิก
กระทรวงการคลังได้ร่วมกรมสรรพสามิต สำนักงานสลากกินแบ่งรัฐบาล ธนาคารออมสิน จัดหาผลิตภัณฑ์ทำความสะอาดมือ เช่น สเปรย์และเจลล้างมือ 1 ล้านชิ้น
โควิด-19,ไวรัสโคโรนา,เจลล้างมือ,แอลกอฮอล์ฆ่าเชื้อ,ธนาคารออมสิน,กรมสรรพสามิต,ข่าววันนี้